SEDAM GLAVNIH PROBLEMA CRKVE 
Dr J. KUNIČIC 

Radi sa o knjizi pod naslovom SEPT PROBLEMES CAPITAUX 
DE L’EGLISE, izdanje Points Chauds FAVARD, 1969. U toj sc knji¬ 
zi iznose centralni religiozno-teološki problemi postkoncilske Crk¬ 
ve. Zastupana su zvučna imena teologa o kojima se u naše doba 
najviše govori, a to su; Congar, Danićiou, Metz, Rahner, Rideau, 
Schillebeeckx. Shoonenberg. 

Netko jc primijetio da bi pravi naslov knjizi morao biti »Se¬ 
dam glavnih ,grešnika’ u postkoncilskoj problematici«, no ta je 
primjedba više šaljive naravi. Ako pak u svakoj šali ima i nešto 
/bilje, možda bi sc i u toj primjedbi moglo naći ponešto istine. 

Prethodno treba reći što je glavnije. Namjera jc tih istaknutih 
pisaca odlična. Zasluge su velike. Ne žele prolaziti pokraj čovjeka 
današnjice te ga pustiti u ranama neznanja i dvoumica poput ono¬ 
ga svećenika i levita iz evanđelja, nego žele postupati kao pravi 
Samarijanae. Pristupaju čovjeku današnjice, današnjem vremenu, 
da mu operu rane uljem i vinom te ih zaviju. Muče se kako bi pre¬ 
dočili tajnu spasenja u dostupnom jeziku. Dakle, iskazuju čovjeku 
današnjice milosrđe. Prema tome, iz te same činjenice moglo bi 
se zaključiti: »Idi te i ti čini tako« (Lk 10, 37). To je obaveza svih 
učitelja znanosti spasenja. 

Publikacija knjige motivira se pozivom na poznatu konstata¬ 
ciju da živimo u doba prevlasti tehnike, velikih promjena, uzbuna, 
u doba osporavanja vrijednosti tradicionalnog formuliranja vjere, 
pred novim zahtjevima, strukturama itd. Readaptacije su, govori 
se tu, neophodno potrebne. Pri tom poslu razumljiva su neslaga¬ 
nja, napetosti, antagonizmi. Ali te pojave prate svaki prijelaz, sva¬ 
ko rađanje nečega što se može nazvati barem donekle NOVO. 

Može se reći da knjiga predstavlja neki sintetički prikaz misli 
što su ih isti pisci iznijeli na drugim mjestima. Neki od njih, čini 
se, ovdje po prvi put iznose neke svoje nove preokupacije. Opće¬ 
nito govoreći, radi se o ponavljanjima već izrečenih ideja. S tog 
gledišta knjiga bi se mogla svrstati više u propagandno-Iukrativne 
publikacije. 

1. Yves Coiigar. Mnogi problemi, osim ovdje naznačenih, če¬ 
kaju odgovor. Kao putokaz pisac ukazuje na pitanje hermeneutike 
u odnosu na nastupe crkvenog učiteijstva. Krivo bi bilo uzeti Den- 
zingcra kao skup naučnih formulaci ja neovisno o historijskom kon¬ 
tekstu i historijskoj filologiji. Očito, krivo bi bilo prema tim rije¬ 
čima piščevim tumačiti isti tekst u svjetlu pomodne egzistencija¬ 
lističke filozofije, ili mu jednostavno osporavati vrijednost, Jalova 
mi izgleda nada onih koji zapostavljaju vrijednost riječi ili izraza, 
a oslanjaju se više na subjektivni smisao riječi, jer ni danas se ne 
bere grožđe s trnja (Mt 7, 16), niti se daje kamen mjesto kruha, 
ni štipavac mjesto ribe (Lk 11, 12). 

Kada se brod ljulja, treba gledati u neku nepomičnu točku. 
Je li danas vrijeme takv^o da tražimo prije svega nešto čvrsto ispod 
nogu? U pomicanju problematike naprijed la čvrsta točka jc za¬ 
kon kontinuiteta i gradualnosti. Odlazna točka neka nam bude 
teološki formulirana vjerska istina. Nju prenosimo sadržajno istu 
u nove prostore, i dajmo joj novo ruho. 

Hoće li, recimo, ikada antropologija opravdano uzeti centralno 
mjesto u teologiji? Hoće li teologija doživjeti antropoenetrički po¬ 
kret? Congar odgovara bojažljivo da je to podložno osporavanju. 
Drugi će jednostavno reći da u tom slučaju nema govora o teolo¬ 
giji, kako i sam izraz daje naslutiti, nego o antropologiji. Ne bi li 
to bio jednostavno neki humanizam? Davanje prvenstva čovjeku 
mjesto Bogu? Svođenje problematike na vrhovni nazivnik (čovje¬ 
ka) koji ne može uopće to biti zbog svoje kontingentnosli, prolaz- 
no.sli, ovisnosti i sL? 

Poželjna je izradba etike s naglašenijom socijalnom dimenzi¬ 
jom. Svako forsiranje te dimenzije može dovesti do nijekanja jako 
naglašenog principa da je čovjek kao osoba počelo, nosilac i cilj 
svih društvenih institucija (GS br. 25). Lako je otvoriti pitanje 
prema spomenutoj socijalnoj dimenziji, ali nije Iako čuvati ravno¬ 
težu, dovesti u sklad tako nagia.šcno prvenstvo čovječje osobnosti 
.sa željom da i socijalna dimenzija nađe svoje pravo mjesto. Pre¬ 
naglašavati je lako, govoriti uravnoteženo je teže. A na to smo 
dužni. 

Istina je da je XIII Shema otvorila put ne toliko deduktivnom 
i apstraktnom načinu prikazivanja teologije koliko intuitivnom i 
konkretnom. Congar tu činjenicu smatra vrlo važnom (str. 12). I 
jest važna. A nikomu nije skriveno kako se samim tim daje mo¬ 
gućnost izražajnoj fluktuaciji, nepreciznosti, prenesenim smislovi- 
ma, alijenacijama pojmova itd. I u formulama minulih koncila ot¬ 
kriva se intuitivni proces i filtar konkretnosti. Pitanje je da U je 
svaki teolog pozvan da sve formule podvrgne toj proceduri. Da li 
svaki teolog mora za]>očeti iznova, svoju intuiciju uzeti kao vrhov¬ 
no mjerilo istine, a konkretnost tumačiti samo na svoj način, ili 
budno paziti da spasi zakon kontinuiteta i gradualnosti? Vjerujem, 
svatko će odgovoriti da je dužnost teologa da nastupa u duhu unu¬ 
tarnjeg dijaloga, ali danomice se rađaju problemi upravo zbog 
zanemarivanja tog osnovnog proceduralnog zakona. 


382 



Primijenimo tu smjernicu na joŠ jedan problem. Složno se 
tvrdi da je papinstvo kroz vjekove navuklo na sebe dosta prašine. 
Ističu se ljudski i historijski elementi (str. 13). Pisac u tome drži 
pravu mjeru, ali je tragično što mnogi »uživaju« u nekom poni- 
žavanju vlastite prošlosti. Omalovažavaju prošlost vlastite duhovne 
majke. Iz nekog sadizma? Samozadovoljenja? Iz demagoških mo¬ 
tiva? U svakom slučaju treba reći da Crkvi ne treba laži. Ne želi 
da se zaniječe što je istina, ali bi željela da njena djeca paze na 
diktate razumnosti i osnovnog pijeteta. Ako su to samo »sentimen¬ 
talni« obziri, hoćemo li reći da je i zahvalnost i pravednost samo 
produkt sentimentalizma? U dijalogu tražimo otvorenost, a bilo 
bi najprečnije da budemo upravo u tom duhu zahvalnosti i pra¬ 
vednosti otvoreni prema prošlosti Crkve kojoj sve dugujemo. 

2. Jean karđ. Danielou. U svaki problem prodire dublje. Dobro 
luči što je glavno od onoga što je sporedno. S malo pojmova otkri¬ 
va onaj »intćrieur« problema, njegovo žarište. Slijedimo ga u pre¬ 
sjeku nekih pitanja. On, uostalom, ne voli ostavljati problem »in 
suspenso«. A neki pisci u ovoj istoj knjizi to rado čine. 

Tu je najprije fenomen sekularizacije. Možemo li se pomiriti s 
procesom svođenja religije na pojedinčevu unutarnjost, a život i 
djelovanje kršćana ostaviti u profanosti? Smatrati da jc Bog umro 
ili postupati kao da je umro? Odgovor je negativan. Ideja sekulari- 
ziranja svijeta osnovna je hereza našeg vremena. Zatvoriti religiju 
u pojedinčevu nutrinu značilo bi da bi religija bila osuđena da po¬ 
stane svojstvo manjine (str. 18), a ne skupina ili masovna činjeni¬ 
ca. A ona jc ovo posljednje. De iure i de faclo. Interesi dru.štva tra¬ 
že da religija prožima njegovu strukturu. I interesi čovjeka. Bez od¬ 
nosa prema Bogu nema pravilnog odnosa prema čovjeku. Recimo 
da bi u tom slučaju odnos prema čovjeku bio plitak, djelomičan. 
Religija i bogoštovlje spadaju na integralno shvaćenu strukturu čo¬ 
vjeka. Bez bogoštovlja čovjek jc nekako nepotpun, sakat. 

Na pitanje da U su događaji izneseni u povijesti spasen ja objek¬ 
tivne naravi ili ne, Danielou odgovara idejnim potezima zavidne 
preciznosti. Sumnjati u mogućnost naravne spoznaje Boga znači 
upasti u malodušnost nekih protestanata. Ako razumu zaniječemo 
metafizički, transcendentni domet, lako ćemo upasti u misticizam, 
služit ćemo se vrlo nepreciznim izrazima. Ako čovjek nije sposoban 
doći do objekta i prebaciti se u transcendentnost, nije moguć ni di¬ 
jalog između riječi Božje i suvremenog čovjeka. Jest, II vat. koncil 
u GS br. to iznosi dramu, ali naglašuje i rješenje te dramatske na¬ 
petosti u br. 15. i 16. 

Nije srčika problema u tome da se usvoji i širi ekumenizam. 
Dezerter bi bio tko bi sumnjao u tu dužnost. Svratimo pažnju na 
deformacije ekumenizma. A ima ih napretek. Da se Crkva odreče 
onoga što zna da je istinito? Ne bi ostala vjerna Kristu, ne bi osta¬ 
la vjerna niti čovjeku. Nema danas tragičnije činjenice do mišljen ja 
nekih da je sve relativno (str. 25), a naša je dužnost da naglašuje- 
mo kako opstoji jedna istina i da je možemo spoznati. Ta tvrdnja 
dolazi u prilog čovjeku. Crkva i danas mora reći ateizmu NE. Isto 

tako i liberalizmu, irenizmu, sinkretizmu, jer tu odlučnost traži od 
nas vjernost Božjoj Poruci (str. 26). 

Prelazeći preko naglaska osnovne istine u pitanju odnosa iz- 
nseđu institucionalnog i profetičkog aspekta u Crkvi, naime, da je 
autoritet u Crkvi sudioništvo u Božjem autoritetu (.str. 28). zausta¬ 
vimo se na refleksiji o kršćanstvu i Crkvi u odnosu na svijet, pri¬ 
je svega na svijet u kojemu se ono najvidnije očituje (str. 28 si.). 

Činjenica je da se kršćanstvo nekako inkarniralo u zapadnoj 
kulturi. Od Konstantinovih vremena do XIX stoljeća kršćanstvo 
je davalo kulturi inspiraciju. Nešto slično činile su druge religije s 
obzirom na druge narode, npr. islam u Africi, budizam u Indiji itd. 
I eto nas pred Jednim od brojnih paradoksa. Drugim narodima pri¬ 
znajemo pravo da čuvaju svoju religiju. Smijemo li to isto zanije¬ 
kati Zapadu? Ako kršćanstvo izbrišemo iz života masa, a ograniči¬ 
mo ga na manjinu, elitu, ono će ostati kao eshatoioški znak »osta¬ 
taka«, i utopit će se u moru dekrislijaniziranih masa. Živimo li u 
masi u kojoj prevladava tehnika? Dužni smo joj predati Božju po¬ 
ruku, stvoriti masovno kršćanstvo. 

Bezuvjetno je potrebno da se vratimo na evanđeoske vrednote, 
Hvo nas pred još jednim paradoksom. Ponosimo se kako je Crkva 
.sebe našla na Drugom vat. koncilu. Recimo da se našla u otvore¬ 
nom priznanju svojih ljudskih defekata kroz prošlost. Međutim, 
vrlo se malo naglašuje da nam Evanđelje i danas stavlja pred oči 
svoje vrednote žrtve, pokore, posluha, odricanja itd. U čemu ćemo 
naći autentićnije mjerilo da li jc Crkva sebe našla? 

Na kraju još jedna potresna refleksija. Na početku ovog osvrta 
na knjigu spomenuo sam primjedbu nekih da bi se ona mogla na¬ 
zvati prikazom sedam »grešnika«. Mogla bi se posve osporiti vri¬ 
jednost le primjedbe. Ali evo jedne refleksije koja će nam naglasi¬ 
ti vrlo veliku odgovornost teologa u brzopletom izražavanju. A i- 
ma takvih nastupa i kod nekih od teologa zastupanih u ovoj knji¬ 
zi. Možda bi primjedba s obzirom na neke bila na mjestu. 

Danielou konstatira kako su .se neki teolozi izražavali u pita¬ 
nju pripadnosti Crkvi. Isticali su da je pripadnost Čovječanstvu, o- 
živijenom od Krista, redovit put spasenja, a pripadnost Crkvi da 
je izvanredni put spasenja (str. 34). Sto iz ovoga slijedi, ili može 
slijediti? Očigledno, da je indiferentno ili manje važno kojoj Crkvi 
pripadaš, i uopće da li ijednoj pripadaš. Takva se nauka, i izvod iz 
takvih premisa, najjasnije mogla konstatirati u Americi. On je svo¬ 
jim očima vidio kako je popustio dinamizam Katoličke Crkve u 
Americi i to u razmaku od dvije do tri godine. Za,što? Jer se kato¬ 
licizmu zanijekao socijalni moment, a nastojalo se zatvoriti ga u 
nutrinu ili ga izjednačiti s ostalim religijama. Ne obraćaju se lju¬ 
di kompromisnim naučavanjem i držanjem, nego uvjerenjem i dr¬ 
žanjem onoga što je bitno, naglašavanjem onoga što je SVETO. 

3. Kar! Rahner. Pisac odmah pokazuje tendenciju problemati- 
ziranja. Drugi vat. koncil već Je pred novim problemima zastario. 
Još više. Rahner piše da sve što je Koncil rekao predstavlja .spo¬ 
rednu problematiku pred novim problemima. Koji su to? (str. 38). 

Prvi i najvažniji jest problem Boga, njegove egzistencije, služ¬ 
benog i masovnog ateizma koji niti ne postavlja problem Boga jer 
ga smatra zastarjelim. Drugi je problem Krista i kristologije, jer 
sekularizirani humanizam nastoji reducirati kršćanstvo na ideju 
bratstva ili neke filantropije. — Treći je problem koji postavlja se¬ 
bi svaki pojedinac: opstoji li za mene Bog milosti? Molitva? Bogo¬ 
štovlje? Sakramentalni život? Nada u vječni spas? 

Razumije se, ovi problemi nisu novi u pravom smislu. Oni se 
nameću otkad svijet opstoji, dakako, u različitim oblicima. Ali te 
je probleme postavio i Koncil, to je poznato, činjenica je da je ovo- 
zemni život obdaren vrednotama koje čovječju egzistenciju nekako 
ispunjaju, zadovoljavaju — osobito plitke duhove — nekako čovje¬ 
ka i pnvezuju uz tu zemlju, te se čovjek i ne trudi da siekne uvje¬ 
te za vječnu egzistenciju. Upadljivo je da je sv. Toma postavio kao 
prvu ideju u temelj svoje teološke zgrade upravo tu ideju o nedo- 
voljnosti ovozermiih vrednota i ideja zatvorenih u vrijeme i pros¬ 
tor. Ali taj razlog vrijedi za onoga koji uviđa i prihvaća čovječje us¬ 
mjerenje prema nadnaravnom cilju (I P, qu. 1, art. 1). Znači da 
rješenje tog problema treba očekivati i od milosti. Uostalom, sva¬ 
ki se od ovih problema tretira na svojim mjestima, npr. problem 
bogoštovlja i njegove ontološke fundiranosti tretira se u raspravi 
0 bogoštovlju. 

U pitanju unutarnje dimenzije Crkve Ralmer je svjestan da 
je potrebno boriti se protiv sekulariziranja, desakraliziranja i mno¬ 
gih drugih poJava.On izričito tvrdi da su ga, iako to on nije želio, 
već prije dvadeset godina»smatrali naprednim«, dakle »progresi- 
lom«, ali, nastavlja, »odjednom se osjećam obvezanim da sc svrs¬ 
tam na stranu branitelja tradicionalnih i centralnih pozicija Crkve« 
(str. 40). Pojavljuju se unutar Crkve teške hereze, diraju bit krš¬ 
ćanstva, i Crkva je pozvana da ispuni stvarnu dužnost vremena, da 
decizivno reče NE, npr. kada se unutar Crkve počne govoriti o ne¬ 
kom »kršćanstvu bez Boga« (str. 43). 

Rahner se osvrće i na encikliku HUM. VITAE. Ona za njega 
predstavlja autentično, ali »essentiellement reformable« naučavanje 
(str. 52). Prihvaća globalnu kršćansku koncepciju seksualnosti, že¬ 
nidbe i prokrcacije, ali susteže svoj pristanak na konkretno od¬ 
bacivanje inhibilornc pilule. Želi da se dokazivanje bazira na čvrš¬ 
ćem temelju, a ne na naravnom zakonu. Naglašuje da treba uzeti 
u promatranje i kolektivnu svijest koliko se ova u datom momentu 
protivi naučavanju Crkve (str. 53). I pita: kako Crkva može mi¬ 
moići kolektivno traženje istine o pitanju? 

Na sve ovo moglo bi se štošta primijetiti. Prije svega treba reći 
da je važnija izjava Pija XII od 29. X 1951. kojom potvrđuje da 
je nauka o nedopuštenosti frustriranja spolnog čina zahtjev narav¬ 
nog i božanskog prava te da vrijedi za sva vremena, nego gore iz¬ 
nesena izjava Rahnerova o promjenljivosti iste nauke. 

Osim toga čini mi se smionim ustvrditi da Crkva nije pozva¬ 
na da kvalificira s etičkog gledišta pojedine ili konkretne postup¬ 
ke, npr. uporabu inhibitorne pilule, nego da se ona mora zaustavi- 

ti na globalnom određivanju nauke. U ovom svjetlu morali bismo 
zabaciti najveći dio intervencija Crkvenog učiteljstva kroz vjeko¬ 
ve. Te se intervencije upravo odnose na konkretne, pojedine čine. 
Radije opsoravam tvrdnju Rahnerovu. 

Isto tako njegovo »dokazivanje«, bolje reći osporavanje vrijed¬ 
nosti dokazivanja na bazi naravnog zakona, kako se iznosi u enci¬ 
klici, a traženje usvajanja gledišta kolektivne svijesti i kolektiv¬ 
nog traženja istine, trebalo bi analizirati detaljnije, što nije za ovo 
mjesto. Ovdje mogu samo reći da za mene u ovom slučaju Ralme- 
rove tvrdnje nemaju vrijednosti. 

4. Jean Baptiste Metz- Odmah se Metz stavlja na svoju poziciju 
o potrebi javne kritike unutar Crkve u đuliu »l'unkcije socijalne 
kritike«. Bez sumnje da je prijedlog vrijedan da se usvoji, pitanje 
je samo kako će se ta kritika odvijati a da ne pređe ograde etike, 
osobito ljubavi i vjernosti objavljenoj Riječi. 

Doista, izgleda da Metz između vjernosti primljene Poruke i 
tradicije s jedne strane i snage kritike u socijalnom prostoru s dru¬ 
ge strane više drži ao ove posljednje, potaknut dobrom nakanom 
da se Crkva ne zatvori u »isoloment« (str. 39), ali nije uvjerljiv 
kada stavlja u neku opoziciju jednu i drugu opciju. Važnije bi bi¬ 
lo predlagati kako će se one harmonički ujediniti. U načelu zastu¬ 
pa mišljenje da ta javna kritika uvijek mora biti pozitivna, ne pro¬ 
tiv Crkve nego ZA. Uza sve ove povoljne programalske tvrdnje pi¬ 
sac se ne boji reći da je Crkva u svojoj konkretnoj povijesti nastu¬ 
pala kao neprijateljica nekih uzvišenili životnih vrednota kao što 
su sloboda, ljubav i si. (str. 47). 

Razumije se da ovakva generalna tvrdnja, koja zvuci kao optu¬ 
živanje Crkve, ne razlikujući pojedine crkvene predstavnike od Cr¬ 
kve kao takve, zaslužuje da se protiv samog pisca okrenu njego¬ 
ve vlastite riječi, tj. da samooptuživanje kao kompleks inferiorno¬ 
sti baca i na nas odgovornosti, rekao bih barem neku ljagu kao na 
pripadnike iste zajednice (str. 47). 

Piščevo prikazivanje crkvene nauke u pitanju krvne ili nasilne 
revolucije nimalo ne zadovoljava. Prije svega pisac ne razlikuje ob¬ 
rambeni od navalnog rata. Osim toga nije jasno kako se može tre¬ 
tirati o teološkom sudu nasilne revolucije jedino u pojedinim slu¬ 
čajevima bez neke idejne ili teoretske orijentacije (str. 54). Pogla¬ 
vito pak ne zadovoljava prikazivanje crkvene nuke o pitanju, jer, 
čini se, pisac ne pozna encikliku Pija XI »Firmissimam constaiitiam« 
od 28. III 1937, upućenu biskupima Meksika. Njezin je sadržaj do¬ 
nekle uzet u enciklici POPULORUM PROGRESSIO, br. 31. 

Pio XI priznaje da rješenje pojedinih slučajeva ovisi o kon¬ 
kretnim situacijama, ali prije svega stavlja na vidjelo neka načela. 
On polazi iz pretpostavke da takav postupak može biti dobar i do¬ 
pušten u svojstvu sredstva. Prema tome uvijek treba odmjeriti nje¬ 
gove zle plodove te ih usporediti sa željenim ili dobrim plodovima. 
Nitko pametan ne bi nastojao da ispravi što je zlo ako bi time 
sebe i drugoga uveo u gore nevolje. Razumije se, to direktno ne 
spada na katolike kao takve, jer njihova je misija viša i uzvišenija, 

u skladu s Evanđeljem kao Porukom mira i ljubavi (Denz 3776). 
Kratko rečeno: pisac u traženju razloga u prilog krvne revolucije 
kao da ne pozna spomenuti dokument, s druge strane kao da ne 
usvaja načelo objektivnog morala sadržanog u izjavi sv. Pavla da 
se ne smiju činiti zla da se postignu neki dobri ciljevi (Rim 3,8). 

5. Emila Riđeau. Čitalac odmah stvara dojam da se radi o oz¬ 
biljnom piscu. Ne pretjeruje. Nastoji govoriti odmjereno, ekvilibri¬ 
rano. To mu treba priznati. Pred problemom Božje egzistencije, 
pred indiferentizmom suvremenog ateizma ili pred icnomenom de- 
sakralizacije pisac se opravdano tješi idejom da — barem dugo¬ 
ročno — istina uvijek ima više šansa nego zabluda, da konačno is¬ 
tinska zrelost nadvladava infantilizam, da »bon sens« pf-cvladava nad 
beskompasnim ludilom (str. 59). 

Vrlo su plodne ideje o predaji, o sposobnostima razuma, oso¬ 
bito o izražavanju vjerskih istina. U analizi raznih problema unutar 
Crkve opet drži onu ravnotežu vlastitu istaknutim duhovima. Uvi¬ 
đa kako je potrebno valorizirati autoritet, a htjeti kopirati prvu 
Crkvu značilo bi upasti u »historicizam«, doći u kontradikciju s 
povijesnim promjenama (str. 79). Autokefalne Crkve zavide na to¬ 
me Rimskoj Crkvi. Ukidanje sankcija značilo bi velik rizik. Bez 
sumnje da je danas vršenje autoriteta mnogo teže nego prije, ali 
poziv na snagu vlasti bezuvjetan je, ne u smislu neke prisile, nego 
u smislu »karaktera« i svijesti misije koju ima nosilac vlasti, kao 
i prava koja posjeduje (str. 80). 

Sto se liče enciklike HUM. VITAE treba priznati da je pod 
utjecajem njemačkih biskupa. Apelira na osobnu .slobodu bračnih 
drugova, ali je pitanje da li je ta sloboda autonomna ili ona mora 
biti regulirana normama objektivnog reda morala kako traži Kon¬ 
cil (GS br. 50). Doista, pisac traži da ta savjest mora biti rasvijet¬ 
ljena Božjim svjetlom, ali tu je lako zaci u relativnost subjektivne 
savjesti. Ako su bračni drugovi svjesni da se uporabom inhibitor- 
ne pilule nalaze pred zbiljskim »neredom«, nije shvatljivo kako se 
mogu prilagoditi stavu »tolerancije«. Sasvim je drugo apelirati na 
subjektivno stanje slabosti nego načelno odobravanje popuštanja 
strasti ili nesređenoj ljubavi, jer u tom načelnom stavu očituje se 
zla volja, tj. volja neregulirana prema višoj normi. 

Dragocjene su piščeve opaske i u vezi s drugim problemima. 
Ističem kako pisac ne niječe niti zatvara oči pred činjenicama u 
cilju da ublaži oštru stvarnost. Ima simptoma koji dokazuju da 
vjera slabi. Kršćanstvo se nepravilno svodi na neki vremeniti hu¬ 
manizam. Gubi se smisao Boga i sakralnoga. Kršćanska se egzisten¬ 
cija ponizuje. Zapostavlja se jedinstvena kršćanska originalnost, 
l.spražnjuje je smisao križa. Ne priznavaju se religiozne smjernice. 
Ipak? »Vjernost ufanja može računati na Božji Duh da se traže 
i nađu pravi putevi nove sinteze, nove ravnoteža između horizon¬ 
talne i vertikalne dimenzije kršćanstva« (str. 94). 

6. £. Schillebeeckx. Pisac počinje svoje refleksije s pitanjem 
o mogućnosti nove naravne teologije. Kao odlaznu točku on tra¬ 
ži elemente koji ukazuju na misterij, onaj misterij što nam je oči- 

tovan u životu, smrt i uskrsnuće Kristovo (str. 99). Koji su to ele¬ 
menti? To bi bili oni naravni fenomeni usmjerenosti prema Istini, 
Dobroti, Vječnosti, Bcskrajnosli itd. Od njih je, uostalom, tradi¬ 
cionalna teodiceja i polazila za formuliranje nekih potvrda dokaza 
za opstanak Boga. Tim fenomenima i sama narav nekako traži ne¬ 
ku čovječju budućnost, onu trajnu. 

Pisac smatra da bi ova konstatacija bila najbolji poticaj da se 
zastupa neka kršćanska sekularizacija, nekako autonomna (str. 
101). Sve ide prema čovječjoj budućnosti, prema njegovoj osobi. 
Ako profana egzistencija nema imanentnog znaka misterija, kršćan¬ 
stvo, smatra pisac, postaje samo superstruktura i neka ideologija. 

Bez sumnje, bilo bi poželjno da je autor preciznije analizirao 
te imanentne elemente misterija u čovječjoj duši. Da li oni uklju¬ 
čuju nešto više nego otvorenost? Možda su pozitivne sposobnosti ili 
zahtjevi? Da li su dovoljni da nas uvedu u vjeru? U misterije u pra¬ 
vom smislu? Može se piscu zamjeriti što tvrdi na str. 101. da Kon¬ 
cil nije ama ni jednom riječi spomenuo »naravni zakon«. To je, 
velim, čudno, jer jc pisac sa mnom prisustvovao sjednicama na ko¬ 
jima se spremao tekst konstitucije o »Crkvi u suvremenom svije¬ 
tu«, a u njoj se izrijekom upućuje na naravni zakon, i to u br. 74. 
i 89, dok se u DH ekvivalentno navodi u br. 14. Čemu služe takve 
neosnovane tvrdnje? 

U daljnjem razvoju ideja kod ovog pisca nalaze se mnoge tvrd¬ 
nje prebrzo izrečene. Može se čitati kako jc nekada teoretski ra¬ 
zum bio okrenut prema apstrakciji i prošlosti, a sada prema akci¬ 
ji, danas je on prospektivan (str. 102); osnovni princip hermeneu- 
tike jest u obavezi da uvijek tumačimo prošlost u svjetlu sadašnjo¬ 
sti (str. 106): ortopraksis je princip verificiranja ortodoksijc (str. 
107); motivi vjerodostojnosti ostaju u carstvu probabilnosti (str. 
109); Crkva Je istom na II vat. koncilu napustila svoj religiozni 
monopol (str. 110); Crkva je trajna i neprolazna jedino u trajno¬ 
sti obnavljanja u vjeri, ufanju i ljubavi (str. 114) itd. 

7. A. M. Schoonenberg. Sto je rečeno o Schillebeeckxu, to isto 
vrijedi i za Schoonenberga, poznatog osobito u vezi s holandskim 
katekizmom. U istoj mjeri u kojoj teologija posjeduje kritičku funk¬ 
ciju u životu Crkve posjeduje ona i karizmu razlikovanja duhova 
(str. 139); uloga je pak teologa JEDINO ta da stvaraju refleksije 
nad živim pojavama života zajednice te da joj daju sistematsko 
tumačenje (str. 140), što bi bilo kao neko stvaranje sociološke 
teologije. 

Danas se ide za tim da Sv. pismo postane »duša teologije«, što 
se ne može, razumije se, u svim disciplinama postići na isti način. 
U prošlosti je obavljen velik posao u tome što se vjerskim dogma¬ 
ma stavljao i metafizički okvir. Pisac naprotiv vidi da se Sv, pismo 
upotrebljavalo prije svega kao sredstvo da se dokažu unaprijed 
postavljene teze (str. 142), što se činjenicama može osporavati. 

Navest ću nekoliko misli istog pisca ostavljajući Čitaocu da se 
sam snađe. Pisac npr. zastupa da se može polaziti od pozicije teolo¬ 
gije na bazi »smrti Boga®, barem koliko je ta teologija otvorena pre- 

rna budućnosti (str. 150); seksualnosti treba priznati vrijednost ko¬ 
liko ona od ćovjeka stvara ljudsko biće (str. 150), ali ne može se 
znati a priori što znači biti čovjekom (str. 150); često se govori o 
objavi kao da Bog ima tajne koje bi nam otkrio, a zapravo se os¬ 
tvaruje otajstvo spasenja, a objava to otajstvo čini efektivnim (str. 
151); pisac veli da se ne zna je li Bog odvijeka Trojan ili On posta¬ 
je Trojstvo (str. 153); on sebe pita što će se dogodili s rimskim 
katoliStvom za dvadeset godina (str. 163); možda će Crkva broji- 
ti samo nekolicinu odabranika koji će se doista pokazati njeni au¬ 
tentični članovi (str. 163); prisutnost Duha u Crkvi ostvaruje se 
ponekad upravo neprihvaćanjem njenih ideja (str. 165); autoritet 
u Crkvi treba da se vrši pozivom a ne zapovijedi (str. 165) itd. 

Značajne su posljednje piščeve misli. On piše da ga je pojava 
enciklike HUM. VITAE potakla da se zadubi u postupak Charlesa 
Davisa. Odobrava da mnogi katolici ostaju u Crkvi, ali više površ¬ 
no, ne uzimajući svoju pripadnost ozbiljno. Dva su izlaza: napusti¬ 
ti Crkvu ili u njoj ostati. »Ja svim srcem želim da nikada ne bu¬ 
dem primoran napustiti Crkvu nego u njoj ostati i nastojati da 
Kristova Crkva postane istinska zajednica vjere, u pluralizmu dok- 
trinarnog tumačenja, smjernica i moralnih postupaka« (str. 166). 

Dakako, pisac nije pobliže označio kako bi izgledalo jedin¬ 
stvo Crkve, niti dokle se proteže taj pluralizam, i u tumačenju, i u 
prikazivanju smjernica i u postupanju. A nije ni lako shvatiti kako 
bi se moglo spasiti jedinstvo ako bi se ono izgrađivalo na nekim 
pozicijama piščevim. 

Iz ovog se prikaza vidi da jc ta knjiga doista zanimljiva. Koli¬ 
ko je pak ona konstruktivna, drugo je pitanje. Označio sam samo 
neke točke na kojima se može lakše ostvariti ekslrapolacija ili ne¬ 
ko idejno zastranjenje. Bilo bi ipak krivo sve pisce ove knjige str¬ 
pati pod isti šešir. Trna ozbiljnijih i lakomislcnijih. Čitalac će do¬ 
živjeti svu ljestvicu osjećaja: od čuđenja do žaljenja, od zaintere¬ 
siranosti do divljenja. 

U svakom slučaju potrebno je prisluškivati i te glasove. Lak¬ 
še je uočiti srčiku problematike današnjeg mentaliteta. Najneispra- 
vnije bi stanovište btlo povoditi se automatski za zvučnim imenima 
tih pisaca. 


SUMMARIUM 

De septem problemalibus ouac Ecclesinm poslconciliareni magis torauent 
euacdam ohservationes atfcrunlur. Is libra ciu.sdejn tituli varii aiiclores 
suas proferunt ideas. Non omnes eođem vatore eaudenl. Non pauci lt.'x.tus 
aequivocatione, nonnuli mctaphorica locutione, formalis cum materiali sen- 
sus confusione et alia id genus laborare ostenduntur. Ouiđ igitur? Libri valor 
ostenditur praescrtim ex on auod tractat puastiones ouae circuinforuTitur, at 
inu'Itas solutionos auctor huius articiili non amnler-lilur. utpote cclcriter 
dicfas. non satis firmatas, auđaces ac extrapolationi obnoxias. ne ipericulosas 
eliam dicamus. 

